الشوفة تكون واضحة وكاملة. ولذلك اللي بغا يشوف الحق مزيان ما يمكنلوش يشوفو بعقلو هكذا بوحدو. او بعينيه هكذا. لا خصو واحد المرايا واحد المجهر مجهر ميكروسكوب شكوناهو هو القرآن الكريم؟ لأنه لما تشدي القرآن الكريم او ديريه على عينيك غتولي تشوفي الحقائق. كيما كيشوفوها
المؤمنون والكافرون ايضا ولكن يوم القيامة. وذلك قول الله جل وعلا قد جاءكم بصائر من فمن ابصر فلنفسه ومن عمي فعليها وما انا عليكم بحفيظ. كيقولينا رب العالمين القرآن اللي نزلت لكم
راه مرايات بصائر هذا المعنى ديال البصائر. بصائر جمعو بصيرة والبصيرة هي الحاجة لي كيشوف منها بنادم. بحال المرايات فمن ابصر اللي هز هاد الآيات ودارهم على عينيه ولا يشوف راه غادي يشوف الحقائق كيما هي. فلنفسه هو غادي يستافد ويشوف الحق حق ويشوف الباطل باطل
ومن عمية لي مهزشي هاد البصائر راه يبقى عمى فعاليها ديك الساعة ميلوم الا رسول لكن يوم القيامة يستوي المؤمنون والكافرون في النظر. يعني من بعد الموت كيولي بحال المومن بحال الكافر من حيث المعرفة ديال الحق. حتى الكافر كيولي يعرف الحق كامل
كيما كيعرفو المومن ولكن واخا عرفو ما يقدرش يديرو. لأنه انتهى الزمن ديال التكليف. والزمن ديال الإختبار والإبتلاء انتهى فكشفنا عنك غطاءك فبصرك اليوم حديد. حديد زعما من الحدة ماشي من الحديد المعدن لا متخيلوش هاد
من الحدة والدقة. زعما كيشوف مزيان ماضي ماضي هادي من عند حديد. يعني النظرة ماضية كتشوف مزيان بحال الكافر بحال المومن ديك اللحظة. لأن ربي كيعطي النظر الكامل للناس كاملين. فديك اللحظة لأنه ما بقى تكلي. ما بقى تكليف اللي
كيفرح بداكشي لي دارت لأن كيشوف الحق حق كامل. والكافر ماذا يحصل له؟ يندم ندما شديدا. ويقول الكافر يا ليتني كنت ترابا. هي هادي. يعني هذا محل الشاهد ديالنا باش قلنا بأنه كيندم الكافر
نتمنى لو انه ما تخلقش ياك ها هو الخليقة نعمة كبيرة. والرزق والرعاية كل ما اعطانا الله في الدنيا هو من اعلى النعم لكن لما نقصاتو الهداية كتولي ديك النعم كلها عذاب. او تولي كلها نقم. ويقول الكافر يا ليتني كنت
يتمنى لو انه كان تراب وما كانش كاع بنادم ما عاش ما شاف ما كلى ما شرب ما ترزق ما حس ما شاف مرض يتمنى هذا يتمنى ان يكون شيئا جامدا او عدما. ويقول الكافر يا ليتني كنت ترابا
فإذا تاج تاج ديال النعم هو الهداية. صحيح ان النعمة اللولة زمنيا لي نعم علينا الله تعالى بها هي الخلق خلقنا. والنعمة التانية الثانية زمنيا لي عطانا اله تعالى هي الرزق والرعاية. لكن
بعد ذلك تأتي الهداية وتكون هذه الهداية نعمة تاجا على ما قبلها من النعم. ديك الساعة زعما كتولي عندها التاج. او ملي يولي عندها التاج كتكون كاملة. او تولي نعمة حقيقية يعني هداك الخلق والرزق والرعاية
وسائر المنن لي متن بها الله تعالى على بنادم. كتولي تنفعو في الدنيا وتنفعو في الآخرة بإذن الله جل وعلا. ولهذا بنادم راه غالط لما يبدا يسحاب لو بلي راه الى كترو فلوسو وكثرت صحتو وقوا النفوذ ديالو يعني ومعندوش الهداية راه طلب الله
شي حاجة يعني كبيرة غلط. لي طلب الكبيرة هو لي طلب الهداية. هو لي طلب الهداية. طلب الهداية باش يجعلو مسلم ويتبتو عالإسلام ويتبتو عالطريق ديال الله تعالى الصراط المستقيم لأنه واخا مسلمين ولكن بينا
الله تعالى مسافة. مسافة روحية كبيرة جدا. يا ايها الإنسان انك كادح الى ربك كدحا. فملاقيه فشكون لي ضمن لي ولا ضمن لك؟ واخا مسلمين اننا نوصلو ولهذا الله تعالى كيقولك طلبو اله باش توصلو اهدنا الصراط المستقيم
صراط الذين انعمت عليهم غير المغضوب عليهم ولا الضالين. بنادم اللي كيفكر مزيان وكيشوف الحقيقة ديال الحياة مزيان من المنظار ديال القرآن الكريم. كيطلب غير العالية. ملي تجي اللحظة ديال المشاهدة والصفاء الروحي والإخلاص القلبي
المطلبي التاج التاج ديال النعم. ما تمشيش لتحت. طلبي الحاجة اللي لتحت. طلبي التاج. وبعد ذلك من بعد ما طلبي هاداك التاج ديال النعم نعم اطلبي بعد ذلك ما شئتي من الخيرات والبركات والأرزاق لا مشاحة في ذلك والصحابة كانوا كيطلبو الله تعالى حتى الملح ديال العجينة
باش باش يعجنو فالدار كيطلبوها الله سبحانه وتعالى. انما كيكونو رسخو رسخو فطريق الله تعالى زعما شدو روسهم مزيان فطريق الله طريق الله تعالى وثابتين عليه وكيطلبو الله اول ما كيطلبوه كيطلبوه الهداية. وبعد ذلك يسألونه من نعم الدنيا
بعد ان يسألوا الله من نعم او اعلى نعمة من نعم الدنيا والآخرة وهي نعمة الهداية. هادي واحد القصة ديالها واحد الصحابي باش تورينا الصحابة رضوان الله عليهم كيفاش كانوا كيفكرو. كيفاش كانوا كيفكرو باش نتعلمو نفكرو بحالهم. صحابي خدم
النبي صلى الله عليه وسلم. خدم لو شي خدمة. واحد المدة ايام وهو خدام عند النبي صلى الله عليه وسلم كيقضي لو واحد الشغل. تا كملات المدة لما كملت قالو النبي صلى الله عليه وسلم قوليا اشنو خصك باش نخلصك اطلب لك اجرة
اطلب الأجرة ديالك. كيقول هاد الصحابي بقيت كنفكر. هادي مزيانة. النبي صلى الله عليه وسلم قال ليه اطلب اشنو خصك نخلصك فقال بقيت نفكر مع راسي. جاتو جاه البالو الدنيا. ايطلب الفلوس يطلب شي جنان يطلب شي قطيع ديال الغنم ولا
المال ولا كدا بحال غادي نقبض هداكشي من عندو وغادي نفنيه. نصرفو اليوم وغدا ناكل منو نبيع منو مشات هادي منا مشات منا عشر ايام شهر عام عامين عشر سنين عشرين عام داكشي كلو يمشي فحالو. فوجدت انه لا
لنعمة الا نعمة الاخرة. النعمة الباقية الليلة عطاها لي سيدنا رسول الله صلى الله عليه وسلم هي نعمة ديال الاخرة كان عاقل كيس فطن ايوا سكت هداك الصحابي سكت واحد المدة لما قالو النبي صلى الله عليه وسلم طلب اش بغيتي سكت
فاطرق وبقي مليا يفكر. شوية هز راسو وقال لو يا رسول الله صلى الله عليه وسلم. يعني على المعنى نتا راك قلت ليه طلب اش بغيتي. يا رسول الله اسألك مرافقتك في الجنة. يعني
شي حاجة كبيرة كبيرة كبيرة بزاف. تأملو هذا راه ماشي طلب لو الجنة. لا فوق الجنة. مرافقتك للجنة كنا زعما بغيت الجنة لي نتا غادي تكون فيها. ماشي الجنة العادية التحتانية ولا الوسطانية لا. الجنة يعني جارك حداك
مرافقتك ومن ذا يحظى بمرافقة رسول الله صلى الله عليه وسلم في الجنة وسط ملايير البشرية. الجنة ما شاء الله يعني راها ربي تعالى خلقها الملايين والملايير ديال البشرية من عهد سيدنا ادم. الى اخر من يكون من امة محمد صلى الله عليه وسلم. نسأل الله العافية من من من اهل النار
ولكن دابا حنا فالسياق ديال اهل الجنة راها مفتوحة بإذن الله عز وجل لمن اا قدر الله له وانعم عليه وبارك له في عمله وادخله برحمته او بفضله سبحانه وتعالى او بعفوه. دخلو للجنة راه ما شاء الله
فين غادي تلقى سيدنا محمد فهاديك الزحامات ديال بنادم. فين ؟ وغير داخل الأمة الإسلامية. من اصحاب رسول الله وهم بالالاف اصحاب سيدنا محمد لي عاشوا معاه في زمانو بالالاف الالاف ديال الصحابة وجيل التابعين الملايين
ديال التابعين الجيل اللي جا من بعد سيدنا محمد. الملايين. ومن ديك اللحظة والملايين الملايين تا وصلنا الآن. القريب جوج د المليار ديال المسلمين في الأرض يعني هاد الصحابي حقيقة يعني طلب شي شي حاجة اللي ما ما باقيش من وراها شي شي معنى
ديال النعمة. اسألك مرافقتك في الجنة. ومعروف بالأحاديث الثابتة ان سيدنا محمد عليه الصلاة والسلام غادي يشد اعلى موضع في الجنة اعلى موضع لانه سيد الاولين والاخرين. كما في الصحيح الثابت عن رسول الله عليه وعلى اله واصحابه افضل الصلاة والتسليم. قال
انا سيد ولد ادم يوم القيامة. انا سيد ولد ادم. يوم القيامة واول واحد غادي يتفتحلو باب الجنة. واول واحد غادي ينشق عليه القبر ويتبعس. عليه الصلاة والسلام. ما كاينش شي واحد
من سيدنا محمد من البشر. وتعطى لو المنزلة الرفيعة المحمودة اللي ما تعطى لحتى شي نبي من قبل منو نهائيا تعطى لسيدنا محمد بوحدو. المقام المحمود والمنزلة الرفيعة. عليه الصلاة والسلام